ครม.บิ๊กตู่รับทราบผลสำเร็จกู้เงิน 1.5 ล้านล้าน แก้ปัญหาโควิด
ครม.บิ๊กตู่รับทราบผลสำเร็จกู้เงิน 1.5 ล้านล้าน แก้ปัญหาโควิด กู้แจกเยียวยาไปแล้วกว่า 8 แสนล้านบาท
1 ธ.ค. 2564

การประชุมคณะรัฐมนตรี (ครม.) ล่าสุดที่ผ่านมา และมี พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธาน ได้รับทราบรายงานการดำเนินการกู้เงินแก้ปัญหาโควิด โดยการออกออก พ.ร.ก. กู้เงิน 2 ฉบับ วงเงินรวม 1.5 ล้านล้านบาท ได้แก่ พ.ร.ก.กู้เงินเพื่อแก้ปัญหาโควิดปี 2563 วงเงิน 1 ล้านล้านบาท และ พ.ร.ก.กู้เงินเพื่อแก้ปัญหาโควิดปี 2564 วงเงิน 5 แสนล้านบาททั้งนี้ ในส่วนของพ.ร.ก.กู้เงิน 1 ล้านล้านบาท คลังต้องกู้เงินภายใน 30 ก.ย. 2564 ซึ่งได้มีการลงนามกู้เงินไป 987,012 ล้านบาท คิดเป็น 98.70% ของวงเงินกู้ตาม พ.ร.ก. มีโครงการที่ดำเนินการ 1,130 โครงการ เบิกจ่ายเงินกู้แล้ว 870,083 ล้านบาท คิดเป็น 88.15% ประกอบด้วย 3 แผนงานหรือโครงการ ดังนี้แผนงานที่ 1 ด้านสาธารณสุขเดิมตั้งวงเงินกู้ไว้ 45,000 ล้านบาท แต่มีการขอกู้เพิ่มเติมเป็นวงเงินกู้ทั้งหมด 50,216 ล้านบาทแผนงานที่ 2 การจ่ายเงินเยียวและชดเชยให้ ประชาชน เกษตรกร และผู้ประกอบการ วงเงินกู้ 555,000 ล้านบาท แต่มรการปรับเพิ่มภายหลังเพิ่มขึ้นเป็น 709,059 ล้านบาทแผนงานที่ 3 ฟื้นฟูเศรษฐกิจและสังคม วงเงินกู้ 400,000 ล้านบาท แต่มีการปรับวงเงินกู้ไปให้ด้านสาธารณสุข และจ่ายเงินเยียวยส ทำให้แผนงานที่ 3 เหลือวงเงินกู้ 227,042 ล้านบาท หน่วยงานมีการเบิกจ่ายเงินกู้แล้ว 125,264 ล้านบาท คิดเป็น 58.52%สำหรับในส่วนพ.ร.ก.กู้เงิน 5 แสนล้านบาท กู้เงินแล้ว 144,166 ล้านบาท คิดเป็น 28.83% ประกอบด้วยแผนงานที่ 1 ด้านสาธารณสุขตั้งวงเงินกู้ไว้ 30,000 ล้านบาท มีการเบิกจ่ายเแล้ว 4,090 ล้านบาทแผนงานที่ 2 การจ่ายเงินเยียวและชดเชยให้ ประชาชน เกษตรกร และผู้ประกอบการ วงเงินกู้ 300,000 ล้านบาท เบิกจ่ายเงินกู้แล้ว 105,745 ล้านบาทแผนงานที่ 3 ฟื้นฟูเศรษฐกิจและสังคม วงเงินกู้ 170,000 ล้านบาท ยังไม่มีการใช้จ่ายทั้งนี้ การออก พ.ร.ก.กู้เงิน 2 ฉบับ วงเงิน 1.5 ล้านล้านบาท มีการใช้จ่ายเพื่อเยียวยาประชาชน ผู้ประกอบการ สูงสุดถึงกว่า 8 แสนล้านบาท